Nyt se varmistui: Tampereella pääsee tänäkin talvena laskettelemaan

Tampereella pääsee laskettelemaan tänäkin talvena. Pitkin syksyä vaivannut epävarmuus väistyi torstaina, kun kaupunki ja Tampereen Rinteet Oy solmivat tämän talvikauden mittaisen sopimuksen Hervannan rinteiden avaamisesta. –Tuleva kausi keskitytään palvelun tarjoamiseen olemassa olevalla kalustolla ja rinnetarjonnalla. Tavoitteenamme on neuvotella Tampereen kaupungin kanssa tulevan talven aikana uusi, pitkä sopimus, joka mahdollistaa alueen rinnepalveluiden kehittämisen, kertoo rinneyrittäjä Tiina Sironen. Rinneyhtiö kertoo aloittavansa kausikorttien myymisen ja sesonkityöntekijöiden rekrytoimisen piakkoin. Aamulehti kertoi jo marraskuussa, että Tampereen toinen laskettelukeskus Mustavuori pysyy tämän talven suljettuna. Laskettelurinteeet kustantavat Tampereen kaupungille noin 250 000 euroa vuodessa.